ভারতের_স্বাধীনতা_আন্দোলনে_দারুল_উলুম_দেওবন্দ
ভারতের স্বাধীনতা লাভ ও ভারতীয় মুসলমানদের পুনর্বাসনে দেওবন্দ আলিমদের ভূমিকা
১৯৪৭ সালের ২২ শে মার্চ নতুন ভাইসরয় নিযুক্ত হয়ে ভারতে পদার্পণ করেন মাউন্ট ব্যাটেন। বৃটেন তথা ইউরোপীয় স্বার্থ যথাসম্ভব সংরক্ষণ করে ভারতীয়দের স্বাধীনতা প্রদানের ব্যবস্থা গ্রহণ করা ছিল তার আগমনের লক্ষ্য। তিনি অনতিবিলম্বে উপলব্ধি করেন যে, দেশপ্রেমিক ও মানবতাবাদী কয়েকজন শীর্ষনেতাকে সম্মত করা গেলে ভারত বিভক্তির পথে আর কোন প্রতিবন্ধক থাকে না। ভারত ভূ-খÊে অবস্থিত ৩ কোটি মুসলমানের জীবন বিপন্ন হওয়ার উদ্যোগকে ঠেকিয়ে রাখার লক্ষ্যে জমইয়াতে উলামার নির্মোহ মানবতাবাদী নেতৃবৃন্দ ছাড়া কেউ অবশিষ্ট ছিলেন না। উল্লেখ্য, পরিস্থিতি এতটুকু পর্যন্ত গড়ালেও বিপ্লবী আলিমগণ নিজেদের সিদ্ধান্তে অটল ও অবিচল থাকেন। ঐ সময় ১০ মে জমইয়াতের অধিবেশন বসে। নেতৃবৃন্দ তখনও এ অভিমত ব্যক্ত করেন যে, ভারতের বিভক্তি ভারতীয়দের জন্য বিশেষ করে ভারতীয় মুসলমানদের জন্য সম্পূর্ণ স্বার্থবিরোধী সিদ্ধান্ত। এটি মানবতাবাদী সিদ্ধান্ত নয়। শায়খুল ইসলাম মাদানী মানবতাবাদের সমর্থক ছিলেন। তিনি এই মানবতাবাদী দৃষ্টিভঙ্গির উপরই অবিচল থাকেন। কোন শত্রুতা, বিরুদ্ধাচরণ, আঘাত, তিরস্কার কিংবা নিপীড়ন তাকে মানবতাবাদের পক্ষাবলম্বন থেকে স্খলিত করতে পারেনি। স্বাধীনতা আন্দোলনের শেষ মুহুর্তে পৌছে যেখানে জওহরলাল ও মহাত্মা গান্ধীও সাম্রাজ্যবাদী কূটনীতির সম্মুখে আত্মসমর্পণ করেছেন, মানবতাবাদের ওই সিংহপুরুষ সেখানে পেঁৗছেও নিজ আদর্শের উপর অটল থাকেন। তবে, ভারতবাসীর ভাগ্যে দুর্ভোগ ছিল বলে শেষ পর্যন্ত তার সম্পূর্ণ অসম্মতি সত্বেও ইংরেজরা ভারতবর্ষকে দ্বিখন্ডিত করে দেয়।১৮৯ ১৮৮ আবুল কালাম আজাদ, প্রাগুক্ত, পৃ. ১৯৯। ১৮৯ আসরারুল হক কাসিমী, আযাদী কী লড়াই মেঁ উলামা কা ইমতিয়াযি রোল (দিল্লী: শুবা নশর ওয়া ইশায়াত জমইয়াতে উলামা, তা.বি.), পৃ. ২০১-২০৪। ২২৩১৯৪৭ সালের ১৪ আগস্ট মাউন্ট ব্যাটেন বিভক্তির ঘোষণা দেন। বিশ্ব মানচিত্রে তখন পাকিস্তান ও ভারত নামে দু'টি স্বাধীন দেশ আত্মপ্রকাশ করে। মাউন্ট ব্যাটেনের এই ঘোষণায় ১৮০৩ সাল থেকে বিপ্লবী উলামা স্বাধীনতা ও আযাদীর যে জিহাদ পরিচালনা করে আসছিলেন সেটা চুড়ান্ত পর্যায়ে পৌছালেও তারা যে আঙ্গিকে স্বাধীনতা পেতে চেয়েছিলেন সে আঙ্গিকে প্রদান করা হয়নি। ফলে, পরম আনন্দের ঐ দিবসে অবিভক্ত ভারত বর্ষের প্রায় অর্ধ জনপদের অধিবাসীরা ভয়াবহ নিরাপত্তাহীনতায় পড়ে যায় এবং স্বাধীন ভারতের ভিতরে অবস্থিত ৩ কোটি মুসলমান মূহুর্তের মধ্যে বিদেশী নাগরিকে পরিণত হয়। তাছাড়া নতুন দুই রাষ্ট্রের সরকারের মধ্যে দীর্ঘ ৬ শত বছরের পৈত্রিক ভিটা মাটি থেকে শুরু করে সর্বপ্রকারের সহায় সম্পত্তি পাই পাই হিসেব করে বন্টনের আবশ্যিকতা দেখা দেয়। বিভক্তির ঘোষণার পর মুসলমানদের যারা সৌভাগ্যক্রমে পাকিস্তান ভুখÊে ছিলেন তারা পরম আনন্দিত ও তৃপ্ত। কিন্তু যারা দুর্ভাগ্যক্রমে ভারত সীমানার মধ্যে ছিলেন তাদের মাথার উপর দুর্যোগের পাহাড় ভেঙ্গে পড়ে। তারা ছিলেন ঐ মুহুর্তে সন্তান-সন্ততি নিয়ে গৃহবন্দি, ক্ষুধার্ত, সাত পুরুষের ভিটায় দাড়িয়েও জীবনের ভয়ে শঙ্কিত ও সন্ত্রস্ত। ফলে, তাদের কেউ হিজরত করে পাকিস্তানে আশ্রয়ের চেষ্টা করে। আবার কেউ অজানার পথে পাড়ি দিয়ে মৃত্যুকে আলিঙ্গন করে নেন।১৯০ বন্টনের ঘোষণা অনুযায়ী দুই দেশের চৌহদ্দি চিহ্নিত হলে দুই দেশের সীমান্তে জ্বলে ওঠে সাম্প্রদায়িক প্রতিহিংসার আগুন। পশ্চিমাঞ্চলে পাকিস্তান জিন্দাবাদ ধ্বনি দিয়ে হিন্দু ও শিখদের রক্ত হালাল করা হয় আর পূর্বাঞ্চলে ভারত মাতার জয় রব তুলে মুসলমানদেরকে খুন করার জঘন্য কান্ড চলে। নিরাপত্তা বিধানের জন্য পৃথিবীর সকল দেশে পুলিশ ও আর্মি কাজ করে থাকে। কিন্তু, উপমহাদেশের সাম্প্রদায়িক নেতারা ঐ পুলিশ ও আর্মিকেও পেশীশক্তির অংশ হিসেবে গ্রহণ করেছিল।১৯১ মাওলানা আবুল কালাম আযাদ বলেন, আমার বিশ্বাস সেনাবাহিনী যদি বিভক্ত করা না হত, তাহলে বিভক্তির ঘোষণার অব্যবহিত পরেই রক্তপাতের যে বন্যা প্রবাহিত হয়েছিল তা হতে পারত না। কিন্তু আমি দুঃখিত যে, আমার সহকমর্ীরা আমাকে সাহায্য করেনি। তারা সেনাবাহিনী অবিভক্ত রাখার কঠিন বিরোধিতা করেন। আমার আরো দুঃখ হয় যে, ডঃ রাজেন্দ্র প্রসাদ যিনি একজন শান্তিপ্রিয় ও দয়ালু প্রকৃতির লোক হিসেবে সুপরিচিত, তিনিও সেনাবাহিনী বিভক্তির পক্ষে মত দেন। মাউন্টব্যাটেন আমার কাছে দুঃখ করে বলেছেন, ভারতীয় হিন্দু সৈন্যরা মুসলমানদের নিধনযজ্ঞে অংশগ্রহণের আকাঙ্খী ছিল। ব্রিটিশ অফিসাররা অনেক কষ্টে তাদের প্রতিরোধ করে।১৯২ দুই দেশের বন্টন উপলক্ষে অসংখ্য লোক স্বদেশ ত্যাগ করতে বাধ্য হয় অগণিত মানুষ ভিটাবাড়ী থেকে উচ্ছেদ হয়। প্রায় ১০ লক্ষ মানুষ মারা যায়। হতাহতের সংখ্যা বর্ণনায় এম জে আকবরের মতটি অধিকতর বিশুদ্ধ। তার মতানুসারে মৃতের সংখ্যা ছিল পঁাচ লক্ষ। আর গৃহহীনে পরিণত লোকের সংখ্যা ছিল ১ ১৯০ ফরীদুল ওয়াহীদী, প্রাগুক্ত, পৃ. ৬১৮। ১৯১ আসীর আদরবী, প্রাগুক্ত, পৃ. ৩১৮। ১৯২ আবুল কালাম আযাদ, প্রাগুক্ত, পৃ. ২২০। ২২৪লক্ষ। ভারত হতে পাকিস্তানগামী কাফেলার যাত্রাপথের বহু স্থানে খুনীরা চলন্ত গাড়ী থামিয়েও মুসলমানদের উপর হত্যাযজ্ঞ চালিয়েছিল।১৯৩ লাহোরেও চলে হিন্দুদের ওপর পৈশাচিক রক্তপাত, অগ্নিসংযোগ ও সম্ভ্রম লুন্ঠনের হাজার হাজার লোমহর্ষক ঘটনা। লাহোর পুলিশ বিভাগে মুসলমানদের সংখ্যা ছিল বেশী। হিন্দুদের নিরাপত্তা বিধানের প্রতি ঐ পুলিশদের মনেও খুব আকর্ষণ ছিলনা।১৯৪ বিভক্তির এ ভয়ানক পরিণতির কথা চিন্তা করেই শায়খুল ইসলাম সাম্প্রদায়িকতার বিরোধিতা করেছিলেন। ১৫ আগস্ট তিনি ছিলেন দেওবন্দে। ভারত ভূ-খন্ডে অবস্থিত ৩ কোটি মুসলমানের মাথায় আসমান ভেঙ্গে পড়লে তিনি তাদেরকে ধৈর্যধারণ করা ও প্রতিকূল পরিস্থিতির সাহসী মোকাবেলা করার পরামর্শ দেন। দেশ বিভক্তির কারণে জমইয়াতে উলামার শক্তিও বিভক্ত হয়ে পড়ে। শায়খুল ইসলাম জমইয়াতের অবশিষ্ট সদস্যদেরকে একত্রিত করেন। তিনি মাওলানা হিফজুর রহমান, মাওলানা আহমাদ সাঈদ, মাওলানা আবুল কালাম আযাদ, মাওলানা হাবিবুর রহমান ও মাওলানা মুহাম্মাদ মিয়া প্রমুখকে নিয়ে নতুনভাবে কাজ শুরু করেন। এ আলিমগণ হিংসাত্মক দাবানলের ভিতর ঝঁাপিয়ে পড়ে জীবনকে বাজি করে অভিভাবকহীন মুসলমানদের জীবন রক্ষার্থে এগিয়ে আসেন। তারা মুসলমানদের ধৈর্যের সাথে স্বস্থানে দৃঢ়ভাবে অবস্থান করা এবং আর এস এস জৈন সিং ও উগ্র হিন্দুদের প্রতিরোধ করার বিস্তারিত কর্মসুচী গ্রহণ করেন। দেওবন্দী আলিমগণ যদি তাৎক্ষণিক ওই কর্মসূচী গ্রহণ না করতেন তাহলে হয়ত গোটা ভারত ভূ-খন্ড মুসলিম শূন্য ভূ-খন্ডে পরিণত হত। শায়খুল ইসলাম ঐ দুর্যোগের ভিতরে দেওবন্দ থেকে সাহারানপুর ও দিল্লী গমন করেন। মুসলমানদের নিরাপত্তা বিধানের লক্ষ্যে তিনি জওহরলাল নেহেরু ও মহাত্মা গান্ধীর সাথে সাক্ষাৎ করেন। সরকারি আইনশৃঙ্খলা ও নিরাপত্তা বিভাগের প্রতিকারের জন্য তিনি ইউপির মুখ্যমন্ত্রী পন্ডিত গোবিন্দ বল্লভ পান্থের সাথে বৈঠক করেন। শায়খুল ইসলামের এ ব্যবস্থা গ্রহণের পর সাহারানপুরের প্রশাসনে গুরুত্বপূর্ণ লোকদের রদবদল করে দেয়া হয়। ফলে, ক্রমেই শান্তিশৃঙ্খলা ফিরে আসে। দিল্লী ও অন্যান্য শহরে জমইয়াত নেতৃবৃন্দকে নিয়ে মাওলানা আবুল কালাম আযাদ অসহায় মুসলমানদের জন্য সাময়িক আশ্রয় কেন্দ্র ও নিরাপত্তা ক্যাম্প গঠন করেন। মুসলমানদেরকে পাকিস্তান গমন কিংবা স্বগৃহে প্রত্যাবর্তনের ব্যবস্থা করে দেন। ভারতে মুসলমানদের নিরাপত্তার জন্য জমইয়াত নেতৃবৃন্দ প্রাণপণ চেষ্টা করেন। দূর্গত লোকদের সাহায্যার্থে প্রশাসন ও জনগণকে সক্রিয় করার জন্য তারা মহাত্মা গান্ধীর দৃষ্টি আকর্ষণ করলে তিনিও প্রাণান্তকর চেষ্টায় অবতীর্ণ হন। স্বাধীনতার পর ভারত সরকার দেশের স্বাধীনতা আন্দোলনে যারা অনন্য ভূ িমকা রেখেছিলেন তাদের রাজকীয় খেতাবে ভূষিত করেন। শায়খুল ইসলাম মাওলানা হুসাইন আহমদ মাদানীর ত্যাগ-তিতিক্ষার মূল্যায়ন স্বরূপ তঁাকে সবোর্চ্চ খেতাব ’পদ্মভূষণ’ উপাধি দ্বারা সম্মানিত করা হয়। কিন্তু তিনি পার্থিব সম্মানের প্রতি লালায়িত ছিলেননা বিধায় এ উপাধি প্রত্যর্পন করেন। ১৯৫৭ সালে বার্ধক্যজনিত রোগে তিনি ইন্তিকাল করেন। তঁার মৃত্যুর সাথে প্রায় এক শতাব্দীব্যাপী দেওবন্দী উলামাদের ব্রিটিশ বিরোধী স্বাধীনতা সংগ্রামী অধ্যায়ের পরিসমাপ্তি ঘটে।-->